Eldbjørg Vaage Melberg

Eldbjørg Vaage Melberg (født 1952) er en norsk kommunikasjonsrådgiver, journalist. Hun var programleder i Melodi Grand Prix 1987. Hun arbeidet sist som kommunikasjonsrådgiver i Oljedirektoratet. 

Vaage hadde stillingen som programsekretær i NRK Rogaland fra 1976 til 1987. Under denne tiden var hun blant annet programleder i Norge rundt og for TV-aksjonen i 1978. I 1987 fikk hun oppdraget med å være programleder for Melodi Grand Prix.

Hun forlot NRK kort tid etter for å begynne i den nystartede Stavanger-avisen Vestkysten. Prosjektet gikk imidlertid konkurs etter bare to måneder, og Mellberg ble deretter hentet inn som informasjonssjef i Rogalandsbanken, som senere ble kjøpt opp av Fokus Bank. Fra 1990 var hun tilknyttet pressestaben til Hovedredningssentralen i Sør-Norge, og en av de første oppdragene hennes var i forbindelse med «Scandinavian Star»-ulykken i april samme år. Hun jobbet også ved Rogalandsforskning og Norsk Oljemuseum før hun startet som kommunikasjonsrådgiver i Oljedirektoratet i 2002.

Som barn var hun modell på etiketten til sardinboksene til en av Stavangers mange sardinfabrikker.

 Referanser 

Kategori:Norske kommunikasjonsfolk
Kategori:Norske journalister
Kategori:Norske TV-programledere
Kategori:NRK-journalister
Kategori:Programledere for NRK TV
Kategori:Programledere for Melodi Grand Prix
Kategori:Fødselsdato ikke oppgitt
Kategori:Personer fra Stavanger kommune